Babelscape/SREDFM huggingface dataset:
Σαμάντα Τίνα

Η Σαμάντα Πολιάκοβα (Samanta Poļakova, γεννημένη στις 31 Μαρτίου 1989), γνωστή ως Σαμάντα Τίνα (Samanta Tīna), είναι Λετονή τραγουδίστρια. Αφού προσπάθησε να εκπροσωπήσει τη χώρα της στο διαγωνισμό τραγουδιού της Eurovision πέντε φορές νωρίτερα (2012, 2013, 2014, 2016 και 2019), κέρδισε την εθνική προεπιλογή "Supernova" το 2020 και θα εκπροσωπούσε τη Λετονία στο διαγωνισμό τραγουδιού της Eurovision 2020 πριν αναβληθεί ο διαγωνισμός με το τραγούδι "Still Breathing". Αγωνίστηκε επίσης στη λιθουανική προεπιλογή δύο φορές (το 2013 και το 2017) και στη λιθουανική έκδοση του "The Voice". Εκπροσώπησε ξανά τη χώρα της στο διαγωνισμό του 2021.
Ραμσής Α΄

O Ραμσής Α΄ ή Ραμεσής Α΄ ήταν ο ιδρυτής της φαραώ της 19ης δυναστείας της Αιγύπτου. Οι χρονολογίες της σύντομης βασιλείας του δεν είναι πλήρως γνωστές· συνήθως δίνεται το διάστημα 1292-1290 π.Χ. ή το 1295-1294 π.Χ. Αν και θεωρείται ο ιδρυτής της δυναστείας, στην πραγματικότητα η βραχεία βασιλεία του σημαδεύει τη μετάβαση από τη βασιλεία του Χορεμχέμπ, που σταθεροποίησε την Αίγυπτο στο τέλος της 18ης δυναστείας, προς την εξουσία των ισχυρών φαραώ της 19ης δυναστείας, ειδικά του γιου του Σέτι Α΄ και τού εγγονού του Ραμσή Β΄, που θα έφερνε την Αίγυπτο σε νέα ακμή της αυτοκρατορικής ισχύος.
Εμόν Ακαζόμε

Η Εμόν Ακαζόμε σε [[ξυλόγλυπτη εκτύπωση]] με μελάνη και χρώμα του Κοματσουκέν, περ. 1765
Η Εμόν Ακαζόμε (赤染衛門, περί το 960 – 1041 ή αργότερα) ήταν Ιαπωνίδα ποιήτρια "γουάκα" και ιστορικός, που έζησε στα μέσα της Περιόδου Χεϊάν. Ανήκει στους «36 παλαιότερους ποιητικούς σοφούς» (中古三十六歌仙) και στις «36 γυναίκες ποιητικές σοφές» (女房三十六歌仙).
Τουοσρέτ

Η Τουοσρέτ, αιγυπτ. Twosret, Tawosret, Tausret (απεβ. 1189 π.Χ. [συμβατική χρονολογία]) ήταν η τελευταία γνωστή φαραώ της 19ης δυναστείας της αιγύπτου. 

Καταγράφεται στην "Επιτομή" τού Μανέθωνος ως Τουορίς, "που στον Όμηρο καλείτο Πόλυβος, σύζυγος της Αλκάνδρας και που στην εποχή του η Τροία πάρθηκε". Λέγεται πως αυτή κυβέρνησε την Αίγυπτο για επτά έτη, αλλά τα έτη αυτά περιλαμβάνουν την σχεδόν έξι έτη βασιλεία τού προκατόχου της Σιπτά. Δηλ. η βασιλεία τού Σιπτά θεωρείται δική της. Το διάστημα που βασίλευσε θα διήρκεσε ένα με ενάμισι έτος (1191-1189 π.Χ.). Ωστόσο τώρα εκτιμούμε ότι είναι πιθανότερο να βασίλευσε δύο πλήρη έτη, ίσως και περισσότερο: οι ανασκαφές στον ναό στη μνήμη της ("ναό των εκατομμυρίων ετών") από το Πανεπιστήμιο της Αριζόνας στο Gournah υποδηλώνουν με σιγουριά, ότι κατά τη βασιλεία της ήταν πλήρης και λειτουργική μονάρχης και πως η Τουοσρέτ έφθασε και το 9ο έτος εξουσίας. Αυτό σημαίνει ότι είχε, αφού αφαιρεθούν τα 6 έτη μοναρχίας τού Σιπτά, 2-3 ανεξάρτητα έτη βασιλείας. Το όνομα που έλαβε με την ενθρόνισή της είναι Sitre Meryamun, που σημαίνει "κόρη του Ρε, αγαπημένη τού Αμούν.
Σιπτά

Ο Σιπτά (αρχ. αιγυπτ. "Ακχενρέ Σατεπενρέ Σιπτάχ" ή "Μερενπτάχ Σιπτάχ") ήταν ο έσχατος φαραώ της 19ης δυναστείας της Αιγύπτου. Η ταυτότητα τού πατέρα του είναι προς το παρών άγνωστη. Ο Σέτι Β΄ και ο Αμενμεσής έχουν προταθεί, παρά το γεγονός ότι ο Σιπτά αργότερα, κατά το 2ο έτος της βασιλείας του, άλλαξε το βασιλικό του όνομα σε Μερνεπτά Σιπτά, που δηλώνει ότι ο πατέρας του ήταν ο Μερνεπτά. Εάν αυτό είναι ορθό, αυτό θα έκανε τους Σιπτά και Σέτι Β΄ ετεροθαλείς αδελφούς, καθώς και οι δύο ήταν γιοί τού Μερνεπτά.

Δεν ήταν ο διάδοχος, αλλά μετά το τέλος τού Σέτι Β΄ τον διαδέχθηκε ανήλικος. Αυτό έγινε την 1η εποχή της εμφάνισης (peret), ημέρα 2 (περί τον Δεκέμβριο).
Betfred

Η εταιρεία Betfred είναι ένας πράκτορας στοιχημάτων που εδρεύει στο Ηνωμένο Βασίλειο και ιδρύθηκε από τον Fred και τον Peter Done. Ο κύκλος εργασιών της το 2004 ήταν πάνω από £ 3,5 δισ., με αύξηση από £ 550 εκατ. μέσα στο 2003. Έχει τα κεντρικά της γραφεία στο Birchwood, Warrington και έχει επίσης γραφεία στο Media City, Salford Quays, Salford. Ο ιστότοπος Betfred.com, ο δικτυακός τόπος για τα τυχερά παιχνίδια της εταιρείας, εδρεύει στο Γιβραλτάρ και έχει καταχωρηθεί στα μητρώα ως Petfre (Gibraltar) Limited.

Τον Σεπτέμβριο του 2017, η εταιρεία Betfred γιόρτασε το πεντηκοστό έτος της δραστηριότητάς της. Μια ταινία ντοκιμαντέρ για την ιστορία της εταιρείας κυκλοφόρησε στο επίσημο κανάλι της Betfred στο Youtube. Τον Ιούλιο 2018, η Betfred κέρδισε μια δικαστική υπόθεση κατά της HM Revenue & Customs (HMRC). Η απόφαση δηλώνει ότι η Betfred χρεώθηκε επιπλέον Φόρο Προστιθέμενης Αξίας (ΦΠΑ) και θα μπορούσε να λάβει επιστροφή 100 εκατομμυρίων λιρών.
Σετνακτέ

Ο Σετνακτέ, αρχ. αιγυπτ. Setnakhte, Setnakht ή Sethnakht ήταν ο πρώτος φαραώ της 20ης δυναστείας της Αιγύπτου, τελευταίας τού Νέου Βασιλείου. Το όνομα που έλαβε κατά την ενθρόνισή του ήταν Userkhaure-setepenre· γιος του ήταν ο Ραμσής Γ΄.
Σέτι Β΄

Ο Σέτι Β΄, ή Σέτος Β΄ ήταν ο 5ος φαραώ της 19ης δυναστείας της Αιγύπτου και βασίλευσε το διάστημα π.1203-1197 π.Χ. Το όνομα που έλαβε κατά την ενθρόνισή του, Userkheperure Setepenre, σημαίνει "Κραταιές είναι οι εκδηλώσεις τού Ρε, ο εκλεκτός τού Ρε". Ήταν γιος του Μερνεπτά και της Ισετνοφρέτ Α΄ και στέφθηκε σε μία περίοδο γνωστή για δυναστικές δολοπλοκίες και σύντομες βασιλείες· η βασιλεία του δεν ήταν διαφορετική. Ο Σέτι Β΄ είχε να διαχειριστεί με πολλές σοβαρές πλεκτάνες, με πιο σημαντική την άνοδο ενός αντίπαλου βασιλιά ονόματι Αμενμεσή, μάλλον ετεροθαλούς αδελφού του, που κατέλαβε τον έλεγχο των Θηβών και της Νουβίας στην Άνω Αίγυπτο, κατά το 2ο-4ο έτος της βασιλείας του.
Ραμσής Ε΄

Ο Ραμσής Ε΄ ή Ραμεσής Ε΄, αρχ. αιγυπτ. Remeses ή Ramses ήταν ο 4ος φαραώ της 20ής δυναστεία της Αιγύπτου. Ήταν γιος τού Ραμσή Δ΄ και της Ντουατεντοπέτ. Το πριν-το-όνομα επίθετο που έλαβε με την ενθρόνισή του ήταν Usermaatre Sekheperenre.
Ραμσής Γ΄

Ο Ραμσής Γ΄ ή Ραμεσής Γ΄, αρχ. αιγυπτ. Rameses ή Ramses ήταν ο 2ος φαραώ της 20ής δυναστείας της Αιγύπτου. Θεωρείται ότι βασίλευσε το διάστημα 1186-1155 π.Χ. και θεωρείται ότι ήταν ο τελευταίος μεγάλος μονάρχης τού Νέου Βασιλείου, που άσκησε κάποια ουσιαστική εξουσία επί της Αιγύπτου. Η μακρά βασιλεία του είδε την παρακμή της Αιγυπτιακής πολιτικής και οικονομικής ισχύος, που συνδέθηκε με μία σειρά από εισβολές και εσωτερικά οικονομικά προβλήματα, που επίσης είχαν βασανίσει και τους πριν από αυτόν φαραώ. Έχει επίσης περιγραφεί ως ο "πολεμιστής φαραώ", λόγω των μεγάλων στρατιωτικών ικανοτήτων του. Με τη στρατηγική του νίκησε τους εισβολείς, γνωστούς ως "Λαούς της Θάλασσας", που είχαν προκαλέσει καταστροφές σε άλλους πολιτισμούς και αυτοκρατορίες. Ήταν σε θέση να σώσει την Αίγυπτο από την κατάρρευση, τη στιγμή που πολλές άλλες αυτοκρατορίες έπεσαν κατά την ύστερη Εποχή τού Χαλκού. Ωστόσο η ζημία από τις εισβολές άφησε πληγές στην Αίγυπτο. 

Ο Ραμ(ε)σής Γ΄ ήταν γιος τού Σετνακτέ και της Τιύ-Μαρενέσε. Δολοφονήθηκε σε μία συνωμοσία του γυναικωνίτη, που διηύθυνε μία από τις δευτερεύουσες γυναίκες του, η Τιύε, ο γιος της Πενταουέρ και μία ομάδα υψηλών αξιωματούχων.
Αμενμεσής

Ο Αμενμεσής, αρχ. αιγυπτ. Amenmesses ή Amenmose ήταν ο 5ος φαραώ της 19ης δυναστείας της Αιγύπτου, μάλλον γιος τού Μερνεπτά και της Τακάτ. Άλλοι τον θεωρούν ως έναν από τους πολυάριθμους γιους τού Ραμσή Β΄. Πολύ λίγα είναι γνωστά γι' αυτόν: κυβέρνησε την Αίγυπτο για μόνο 3-4 έτη. Διάφοροι αιγυπτιολόγοι χρονολογούν τη βασιλεία του μεταξύ 1202-1199 π.Χ. ή 1203-1200 π.Χ., με άλλους να δίνουν έτος διαδοχής το 1200 π.Χ. Το όνομά του Amenmesse σημαίνει στα αιγυπτιακά "πλασμένος από τον Αμούν". Επιπρόσθετα, το όνομά του μπορεί να βρεθεί με το προ τού ονόματος επίθετο Heqa-waset, που σημαίνει "κυβερνήτης των Θηβών". Το όνομα που έλαβε κατά την ενθρόνισή του είναι Menmire Setepenre.
Στίβεν Χίλενμπεργκ

Ο Στίβεν Χίλενμπεργκ (21 Αυγούστου 1961 - 26 Νοεμβρίου 2018) ήταν Αμερικανός δημιουργός κινουμένων σχεδίων, ηθοποιός φωνής και εκπαιδευτικός της θαλάσσιας βιολογίας. Είναι γνωστός για τη δημιουργία της τηλεοπτικής σειράς κινουμένων σχεδίων του Nickelodeon, Μπόμπ Σφουγγαράκης. Ήταν ένας από τους καλύτερους σχεδιαστές κινουμένων σχεδίων της σύγχρονης εποχής και είχε βραβευτεί για το έργο του αρκετές φορές.
Ραμσής ΣΤ΄

Ο Ραμσής ΣΤ΄ ή Ραμεσής ΣΤ΄, αρχ. Αιγυπτ. Rameses ή Ramses, που ως πρίγκιπας λεγόταν Αμενερκεπσέφ Γ΄, ήταν ο 5ος φαραώ της 20ης δυναστείας της Αιγύπτου. Κατά την ενθρόνισή του έλαβε το πριν-το-όνομα επίθετο Nebmaatre-Meryamun. Βασίλευσε για περίπου 8 έτη στο 3ο τέταρτο τού 12ου αι. π.Χ. και ήταν γιος τού Ραμσή Γ΄ και της Ισέτ Τα-Χεμντζέρτ. Ως πρίγκιπας ήταν γνωστός ως Ραμεσές Αμουνερκεπσέφ και κατείχε τους τίτλους του βασιλικού γραφέα και τού διοικητή τού ιππικού. Τον διαδέχθηκε ο γιος του Ραμσής Ζ΄ Ιταμούν, που είχε αποκτήσει με τη Νουμπκεσμπάντ.
Κατερίνα Μονογυιού

Η Κατερίνα Μονογυιού (γεν. 1983 στην Μύκονο) είναι Ελληνίδα πολιτικός, βουλευτής Κυκλάδων με το κόμμα της Νέας Δημοκρατίας. Εξελέγη στις βουλευτικές εκλογές του 2019 με 9.803 ψήφους.

Σπούδασε διατροφή και διαιτολογία στο Ανώτατο Τεχνολογικό Εκπαιδευτικό Ίδρυμα Κρήτης. Έχει ασχοληθεί και παλαιότερα με την πολιτική, έχοντας βάλει υποψηφιότητα στις εκλογές του 2012 με τη Νέα Δημοκρατία. Έβαλε υποψηφιότητα με την παράταξη Μπροστά το Νότιο Αιγαίο στις αυτοδιοικητικές εκλογές του 2014.
Ισανζώ

Το Ισανζώ (γαλλικά: Yssingeaux) είναι γαλλική κοινότητα που βρίσκεται στο νομό Ωτ-Λουάρ, στη διοικητική περιοχή Ωβέρνη-Ρον-Αλπ. Είναι υπονομαρχία από το 1800 και βρίσκεται σε μέσο υψόμετρο περίπου 955 μέτρων. Ο πληθυσμός ανέρχεται σε 7.202 κατοίκους (2017).

Οι κάτοικοί του ονομάζονται Ισανζελαί (ζ).
Χαζόρ

Η Χαζόρ ή Ασώρ ("," ), είναι ένα απο τα Βιβλικά Τελλ στη θέση της αρχαίας Χαζόρ, που βρίσκεται στο Ισραήλ της Άνω Γαλιλαίας, στο βόρειο οροπέδιο Κοραζήμ ("Ramat Korazim"). Στη Μέση Εποχή του Χαλκού (γύρω στο 1750 π.Χ.) και στην περίοδο των Ισραηλιτών (9ος αιώνας π.Χ.), η Χαζόρ ήταν η μεγαλύτερη οχυρωμένη πόλη της χώρας και μία από τις σημαντικότερες στην Εύφορη Ημισέληνο (Fertile Crescent - περιοχή της Μέσης Ανατολής σε σχήμα ημισέληνου / μισοφέγγαρου). Διατήρησε εμπορικούς δεσμούς με τη Βαβυλώνα και τη Συρία και εισήγαγε μεγάλες ποσότητες κασσίτερου για τη βιομηχανία χαλκού. Στο βιβλίο "Ιησούς του Ναυή", η Χαζόρ περιγράφεται ως "προηγουμένως πρωτεύουσα εις όλας αυτάς τας βασιλείας". (Ιτν 11:10)

Η αποστολή στη Χαζόρ με επικεφαλής τον Yigal Yadin στα μέσα της δεκαετίας του 1950 ήταν η πιο σημαντική ανασκαφή που πραγματοποίησε το Ισραήλ στα πρώιμα χρόνια του κράτους. Η Χαζόρ είναι ο μεγαλύτερος αρχαιολογικός χώρος στο βόρειο Ισραήλ, με ένα ανώτερο τέλλ 30 στρεμμάτων και μια χαμηλότερη πόλη με περισσότερα από 175 στρέμματα έκτασης.
Ραμσής Ζ΄

Ο Ραμσής Ζ΄ ή Ραμεσής Ζ΄, αρχ. αιγυπτ. Ramesses ή Ramses ήταν ο 6ος φαραώ της 20ής δυναστείας της Αιγύπτου. Βασίλευσε από το π.1136 ως το 1129 π.Χ. και ήταν γιος τού Ραμσή ΣΤ΄. Άλλες ημερομηνίες για τη βασιλεία του είναι 1138-1131 π.Χ. Ο πάπυρος Υπολογισμού τού Τορίνου Νο.1907 και 1908 χρονολογείται στο 7ο έτος, Εποχή του Θέρους (Shemu), ημέρα 26 της βασιλείας του και δείχνει ότι 11 πλήρη έτη πέρασαν από το 5ο έτος τού Ραμσή ΣΤ΄ ως το 7ο έτος της δικής του βασιλείας.
Τεφνάκτ

Ο Τεφνάκχτ, στις αρχαίες ελληνικές πηγές γνωστός ως Τνεφαχθός, ήταν πρίγκιπας της Σαΐδας και ιδρυτής της σύντομης 24ης δυναστείας της Αιγύπτου· εξελίχθηκε σε Επόπτη της πόλης του Μα. Θεωρείται ότι βασίλευσε περίπου 732-725 π.Χ., δηλ. 7 έτη. Ο Τεφνάκτ ξεκίνησε τη σταδιοδρομία του πρώτα ως "Μέγας Επόπτης της Δύσης" και πρίγκιπας της Σαΐδας και ήταν σύγχρονος τού τέλους της βασιλείας τού τελευταίου φαραώ της 22ης δυναστείας Σοσένκ Ε΄. Ήταν ο δεύτερος κυβερνήτης της Σαΐδας, καθώς υπήρχε πιο πριν ο Οσορκόν Γ΄, ο οποίος πιστοποιείται από αρκετά έγγραφα, που αναφέρονται σε αυτόν ως Επόπτη της πόλης Μα και Αρχηγό τού Στρατού, σύμφωνα με τον Κένεθ Κίτσεν. Ως Μεγάλος Επόπτης της Δύσης είχε προηγούμενο έναν άνδρα ονόματι Ανκχόρ. Ένα άγαλμα που ανακαλύφθηκε πρόσφατα, αφιερωμένο από τον Τεφνάκτ στον Αμούν-Ρε, δείνει σημαντικές λεπτομέρειες για την προσωπική του καταγωγή. Το κείμενο τού αγάλματος δηλώνει πως ο Τεφνάκτ ήταν γιος κάποιου Γκεμνεφσουτκαπού και εγγονός τού Μπάσα, ιερέα τού Αμούν κοντά στη Σαΐδα. Συνεπώς ο Τεφνάκτ δεν ήταν απόγονος από τους Επόπτες της Μα ή τού Λίμπου, όπως παραδοσιακά επιστεύετο, αλλά μάλλον προήλθε από μία οικογένεια ιερέων και οι πρόγονοί του ήταν πιθανότερα Αιγύπτιοι παρά Λίβυοι.

Ο Τεφνάκτ είναι απών από τον κατάλογο τού Μανέθωνα, ίσως λόγω της συνεπτυγμένης μορφής των "Αιγυπτιακών" που έφθασε σε εμάς, ή ίσως διότι ο Τεφνάκτ εθεωρείτο σφετεριστής.
Parimatch

H Parimatch είναι μια διεθνής εταιρεία αθλητικών στοιχημάτων και έχει την έδρα της στην πόλη Λεμεσό της Κύπρου. Η εταιρεία λειτουργεί διαδικτυακά αλλά και με πρακτορεία  σε πολλές χώρες του κόσμου έχοντας στην κατοχή της διεθνείς και τοπικές άδειες. Συγκεκριμένα η εταιρεία δραστηριοποιείται σε Κύπρο, Λευκορωσία, Καζακστάν ,Τανζανία, Ρωσία, Τατζικιστάν κ.α
Γκάιζινκαλνς

Το Γκάιζινγκ ή Γκάιζινκαλνς (λετονικά: Gaiziņkalns, γερμανικά: Mesenberg) είναι λόφος ο οποίος βρίσκεται σε υψόμετρο 312 μέτρων. Είναι το υψηλότερο σημείο της Λετονίας. Βρίσκεται κοντά στην πόλη Μαντόνα, στο κεντρικό Βίντζεμε.

Αν και βρίσκεται σε σχετικά χαμηλό υψόμετρο, το Γκάιζινκαλνς έχει γίνει χιονοδρομικό κέντρο με ξενώνες και πίστες. Για να ανταγωνιστεί το Σούουρ Μουναμέγκι της Εσθονίας, το οποίο έχει ύψος 318 μέτρων - χτίστηκε ένας πύργος που υπερβαίνει το Μουναμέγκι σε ύψος. Αν και η κατασκευή του πύργου δεν έχει ολοκληρωθεί, ο πύργος έγινε δημοφιλές αξιοθέατο. Τελικά ο πύργος έκλεισε για λόγους ασφαλείας. Ο πύργος κατεδαφίστηκε τον Δεκέμβριο του 2012 και τα συντρίμμια του αφαιρέθηκαν. Υπάρχει μια πολύγλωσση πινακίδα για το υψηλότερο σημείο στο λόφο κοντά στην φυσική κορυφή του, αλλά τίποτα στη φυσική κορυφή του.
Glotta

Το Glotta με υπότιτλο Zeitschrift für griechische und lateinische Sprache (Γλῶττα. Περιοδικό ελληνικής και λατινικής γλώσσας) είναι ένα παραδοσιακό περιοδικό κλασικής φιλολογίας στη γερμανική γλώσσα. Το όνομα Glotta προέρχεται από την αρχαία ελληνική λέξη γλῶττα (γλώσσα).

Το περιοδικό "Glotta" ιδρύθηκε το 1909 από τους Πάουλ Κρέτσμερ και Φραντς Σκουτς. Ασχολείται κυρίως με προβλήματα των κλασικών αρχαίων γλωσσών, των λατινικών και των αρχαίων ελληνικών και κατά συνέπεια δημοσιεύει κυρίως γλωσσικές, δομικές και ετυμολογικές μελέτες. Μετά από διακοπή λόγω του Β΄ Παγκοσμίου Πολέμου, οι Κρέτσμερ και Μπρούνο Σνελ προσπάθησαν να αποκαταστήσουν το περιοδικό, το οποίο ξανακυκλοφόρησε το 1948. Αρχισυντάκτες το 2021 είναι οι Γιαν Φέλιξ Γκέρτνερ, Γκέρχαρντ Μάιζερ και Αντρέας Βίλι.

Εκδίδεται περιστασιακά από το 1909. Σήμερα η Vandenhoeck & Ruprecht δημοσιεύει ένα τεύχος το χρόνο και γίνονται αποδεκτές εργασίες στα γερμανικά, αγγλικά, γαλλικά, ιταλικά και ισπανικά.

Παλαιότεροι αρχισυντάκτες:

* Πάουλ Κρέτσμερ (1909–1943, 1948–1957)
* Φραντς Σκουτς (1909–1912)
* Βίλελμ Κρολ (1914-1936)
* Ρίτσαρντ Μάιστερ (1941-1943)
* Μπρούνο Σνελ (1953–1973)
* Χανσγιάκομπ Ζάιλερ (1958–1987)
* Χάρτμουτ Έρμπσε (1961-1991)
* Χάιντς Χαπ (1973–19)
* Κλάους Νίκαου (1992–)
* Κλάους Στρουνκ (1974-2000)
* Χάιντς-Γκύντερ Νέσελρατ (2001-2007)
ΝτιΆντρε Κέιν

Ο ΝτιΆντρε Κέιν ("DeAndre Kane") (Πίτσμπεργκ, 10 Ιουνίου 1989) είναι Αμερικανός, πολιτογραφημένος Ούγγρος, καλαθοσφαιριστής. Με ύψος 1,96 μ. αγωνίζεται ως σούτινγκ γκαρντ και σμολ φόργουορντ.
Πίτερ Νορθ

Ο Πίτερ Νορθ (αγγλικά: "Peter North", 11 Μαΐου 1957), γεννημένος ως Άλντεν Τζόζεφ Μπράουν ("Alden Joseph Brown"), είναι Καναδός ηθοποιός, σκηνοθέτης και παραγωγός πορνογραφικών ταινιών. Ωστόσο, περισσότερο δημοφιλής είναι ως ερμηνευτής, έχοντας συμμετάσχει σε περίπου 2.000 προνογραφικά έργα, ενώ έχει σκηνοθετήσει περίπου 70 φορές. Μεταξύ των βραβεύσεων που έχει λάβει στον χώρο του, είναι 3 φορές το "F.O.X.E", στην κατηγορία Αγαπημένος Άνδρας Ερμηνευτής.

Ο Νορθ, ξεκίνησε την καριέρα του στην πορνογραφία το 1983, στην gay πορνογραφία, υπό το όνομα Matt Ramsey. Κατά τη δεκαετία του 1980, μπλέχτηκε με το σκάνδαλο της Τρέισι Λορντς, η οποία γύρισε ταινίες ενώ ήταν ανήλικη, και κάποιες με τον Νορθ, όμως η υπόθεση δεν οδήγησε κάπου. Το 1994, ο Νορθ κυκλοφόρησε ένα βιβλίο οδηγό, για να "συναντήσεις και να κοιμηθείς με όμορφες γυναίκες", όνοματι "Penetrating Insights". 

Ο Νορθ είναι μέλος της X-Rated Critics Organization και της Adult Video News (AVN) Hall of Fame. Ο Νορθ είναι νυμφευμένος με την Νάντια Νορθ, η οποία είναι κι αυτή στον χώρο της πορνογραφία και με την οποία είχε αρκετές φορές συμπρωταγωνιστήσει. Όμως, τον Ιούλιο του 2019, η Νάντια, εξαπέλυσε κατηγορίες εις βάρος του Πίτερ περί ενδοοικογενειακής βίας, αναφέροντας 20 περιστατικα βίας εις βάρος της.
Μπράντ Άρμστρονγκ

Ο Μπράντ Άρμστρονγκ (αγγλικά: "Brad Armstrong", 23 Σεπτεμβρίου 1965), γεννημένος ως Ροντ Χόπκινς ("Rod Hopkins"), είναι Καναδός ηθοποιός, σκηνοθέτης, σεναριογράφος, παραγωγός και ενδυματολόγος πορνογραφικών ταινιών. Πρόκειται για έναν από τους διασημότερους άνδρες στην κινηματογραφική πορνογραφία, έχοντας ονομαστεί "Ο Βασιλιάς του Πορνό" ή, ακόμα, και ο "Σπίλμπεργκ της Σαρκικής Σκηνοθεσίας". 

Ο Άρμστρονγκ έχει πτυχίο από κολέγιο στη διαφήμιση. Η πρώτη του επαφή με τον χώρο υπήρξε σε ηλικία 17 ετών, χρησιμοποιώντας ψεύτική ταυτότητα, ως στρίπερ. Η πρώτη του εμφάνιση σε ταινία έγινε στο "Bimbo Bowlers From Boston". Έχει υπάρξει επίσης τρις παντρεμένος και δις διαζευγμένος. Κατά τη διάρκεια της καριέρας του έχει λάβει πολυάριθμα βραβεία και διακρίσεις, τόσο ως σκηνοθέτης, όσο ως ηθοποιός αλλά και σεναριογράφος.
Μαρία Στασινοπούλου

Η Μαρία Στασινοπούλου είναι ελληνίδα φιλόλογος και κριτικός λογοτεχνίας . Γεννήθηκε στην Καλαμάτα το 1945. Σπούδασε Ιστορία και Αρχαιολογία στο Πανεπιστήμιο Αθηνών και μετεκπαιδεύτηκε στο Διδασκαλείο Μέσης Εκπαιδεύσεως. Εργάστηκε ως φιλόλογος στη Δευτεροβάθμια Εκπαίδευση (1969-1999). Συνεργάστηκε με το Παιδαγωγικό Ινστιτούτο και το Ίδρυμα Μελετών Λαμπράκη στην παραγωγή και εφαρμογή ηλεκτρονικών μέσων διδασκαλίας. Από τη συνεργασία αυτή κυκλοφόρησαν ως βοηθήματα για τους διδάσκοντες τα βιβλία της: Αρχαία Ελληνική Ιστορία: Τι είναι Τέχνη; (1995), Πού κρύβεται η Περσεφόνη; (1995) και Βυζαντινή Ιστορία: Εν Βενετία 1453… (1995), Ιουστινιανός, Μια Ιστορία σαν ψηφιδωτό (1996), Κωνσταντινούπολη, Η ίδρυση μιας παγκόσμιας πρωτεύουσας (1996). Πήρε μέρος σε ομάδα υπό τον καθηγητή Φάνη Κακριδή για την πειραματική εφαρμογή και διδασκαλία των Αρχαίων Ελληνικών στη Μέση Εκπαίδευση. Συμμετείχε σε ραδιοφωνικές εκπομπές με θέματα για τη δευτεροβάθμια εκπαίδευση. 

Ασχολείται με τη μελέτη και την κριτική της νεοελληνικής λογοτεχνίας. Έχει συμμετάσχει σε επιστημονικά συνέδρια και συμπόσια στην Ελλάδα και το εξωτερικό. Ανήκε στην ιδρυτική ομάδα του περιοδικού Διαβάζω και υπήρξε για πολλά χρόνια μέλος της συντακτικής επιτροπής του περιοδικού, όπου επιμελήθηκε αφιερώματα σε πρόσωπα της λογοτεχνίας μας και έλαβε συνεντεύξεις από διακεκριμένους επιστήμονες. Συμμετείχε στις επιτροπές απονομής των κρατικών βραβείων λογοτεχνίας. Επί διετία συνεργάστηκε με την αθηναϊκή εφημερίδα Το Βήμα ως κριτικός λογοτεχνίας, και δημοσίευσε σε συνέχειες στο περιοδικό Ο Ταχυδρόμος εκτενή βιογραφία του Μεγάλου Αλεξάνδρου μέσα από τις ιστορικές πηγές. Είναι μέλος της Εταιρείας Συγγραφέων. Γράφει κριτική βιβλίου στο περιοδικό της Θεσσαλονίκης Εντευκτήριο και στην αθηναϊκή Εφημερίδα των Συντακτών. Συνεργάζεται επίσης με τα ηλεκτρονικά περιοδικά Διάστιχο και Χάρτης. Το 1999 προσκλήθηκε από το Πρόγραμμα Ελληνικών Σπουδών του Πανεπιστημίου του Princeton, όπου και παρέμεινε για τρεις μήνες ως visiting fellow. Χρημάτισε μέλος του Διοικητικού Συμβουλίου των Παιδικών Βιβλιοθηκών Σλουμπερζέ.

Ξένες γλώσσες: αγγλικά και ρουμάνικα.
Χουάν Βιθέντε Γκόμεζ

Ο Χουάν Βιθέντε Γκόμεζ (Juan Vicente Gómez, γνωστός επίσης με τα προσωνύμια «"Βίσονας"» και «"Άξιος"», Καπάκο - πλέον Ιντεπεντέντσια- Τακίρα, Βενεζουέλα, 24 Ιουλίου 1857 ή 1859 – Μαρακάυ, 18 Δεκεμβρίου 1935) ήταν Κολομβιανής καταγωγής αυτόκλητος στρατηγός της Βενεζουέλας και μετέπειτα δικτάτοράς της επί 27 συνεχόμενα έτη (1908 – 1935). Σε μία χώρα όπου τα στρατιωτικά πραξικοπήματα διαδέχονταν το ένα το άλλο και που συνήθως ήταν ο υπουργός Στρατιωτικών του ενός δικτάτορα εκείνος ο οποίος τον ανέτρεπε για να αναλάβει στη θέση του, επίσης παράνομα, την εξουσία, ο Γκόμεζ ευτύχησε να κρατήσει τα ηνία της Βενεζουέλας περισσότερο από κάθε άλλον, ενώ ήταν από τους ελάχιστους που πέθαναν με φυσικό θάνατο, στο κρεβάτι τους, από καθαρώς παθολογικά αίτια.
Μαρία Νεγρεπόντη-Δελιβάνη

H Μαρία Νεγρεπόντη-Δελιβάνη (Iούνιος 1933) είναι η πρώτη Ελληνίδα πρύτανης, εκλεγμένη τρεις φορές στο Πανεπιστήμιο Μακεδονίας. Μετά τις σπουδές στη Σχολή Νομικών και Οικονομικών Επιστημών του Αριστοτελείου Πανεπιστημίου Θεσσαλονίκης,την οποία τελείωσε  με άριστα, έγινε δεκτή στην αντίστοιχη Σχολή της Σορβόννης με υποτροφία της γαλλικής κυβέρνησης. Εκεί έλαβε δύο διπλώματα ανωτέρων σπουδών στις οικονομικές επιστήμες, καθώς και το διδακτορικό της δίπλωμα με άριστα και έπαινο (Docteur d'Etat es Sciences Economiques). Πρόεδρος της διατριβής της ήταν ο γνωστός οικονομολόγος καθηγητής και ακαδημαικός Εμίλ Ζάμ (Emile James), και η διατριβή της δημοσιεύθηκε με δαπάνες του Εθνικού Κέντρου Ερευνών της Γαλλίας (CNRS) και δημοσιεύθηκε γαλλικά στη σειρά SEDES. Συμπλήρωσε τις οικονομικές της σπουδές στο London School of Economics, ενώ πραγματοποίησε έρευνες στο Πανεπιστήμιο του Berkeley και στο Ευρωπαϊκό Πανεπιστημιακό Ινστιτούτο της Φλωρεντίας. Η μελέτη της για την «περιφερειακή ανάπτυξη της Ελλάδας στο πλαίσιο της ΕΟΚ» απέσπασε το Α΄ Βραβείο της Ακαδημίας Αθηνών το 1984. Το 2008 το γαλλικό κράτος, με διάταγμα του προέδρου Nicolas Sarcozy της απένειμε το παράσημο του ιππότη της Λεγεώνας της Τιμής για την επιστημονική της συνεργασία με τη Γαλλία. Είναι πρόεδρος του Ιδρύματος Δημήτρη & Μαρίας Δελιβάνη. Εκτός από την μητρική της ελληνική, γνωρίζει εξαιρετικά άριστα την αγγλική και γαλλική γλώσσα.
Άφρικα Σαβάλα

Η Άφρικα Σαβάλα ("África Ivonne Lechuga Zavala", 12 Αυγούστου 1985 -) είναι Μεξικανή ηθοποιός και μοντέλο. 

Αποφοίτησε από την CEA της Televisa το 2004 και ξεκίνησε την καριέρα της στην ηλικία των 21 ετών. Το 2005 πρωταγωνίστησε στην τηλενουβέλα "Peregrina".
Μεντέα

Η Μεντέα (βερβερικές γλώσσες: Lemdiyyet, "αλ-Μαντίγια"), είναι η πρωτεύουσα της ομώνυμης επαρχίας της Αλγερίας. Βρίσκεται περίπου 90 χλμ. νότια του Αλγερίου. Σύμφωνα με την απογραφή του 2008 έχει 138.355 κατοίκους από από 123.498 το 1998, σημειώνοντας ετήσια αύξηση 1,17%. 

Η σύγχρονη πόλη βρίσκεται στη θέση ενός αρχαίου ρωμαϊκού στρατιωτικού σταθμού και έχει ιστορία που χρονολογείται από τον 10ο αιώνα. Η πόλη είναι γαλλικού χαρακτήρα, με ορθογώνια ρυμοτομία, κόκκινα κεραμοσκεπή κτίρια και δημόσιους κήπους. Οι λόφοι που περιβάλλουν τη Μεντέα καλύπτονται με αμπέλια, οπωρώνες και αγροκτήματα που παράγουν άφθονα σιτηρά. Τα κύρια προϊόντα της Μεντέα είναι τα κρασιά, ο εξοπλισμός άρδευσης και διάφορες χειροτεχνίες.
Γιάννης Κουζέλογλου

Ο Γιάννης Κουζέλογλου (Θεσσαλονίκη, 1 Απριλίου 1995), είναι Έλληνας επαγγελματίας καλαθοσφαιριστής, ο οποίος αγωνίζεται ως Πάουερ φόργουορντ / Σμολ φόργουορντ για την Ορτέζ.
Ραμσής Θ΄

Ο Ραμ(ε)σής Θ΄, αρχ. αιγπτ. Ramesses ή Ramses ήταν ο 8ος φαραώ της 20ης δυναστείας της Αιγύπτου, που κυβέρνησε το διάστημα 1129-1111 π.Χ. Ήταν ο τρίτος μακροβιότερος βασιλιάς της δυναστείας, μετά τον Ραμσή Γ΄ και τον Ραμσή ΙΑ΄. Τώρα πιστεύεται ότι ανέλαβε τον θρόνο την 1η εποχή των Πλημμυρών (Akhet), 21η ημέρα, σύμφωνα με στοιχεία που παρουσιάστηκαν από τον Γιύργκεν φον Μπέκερατ το 1984 σε ένα άρθρο τού περιοδικού Göttinger Miszellen τού 1984. Σύμφωνα με τον πάπυρο τού Τορίνο Νο.1932+1939, ο Ραμσής Θ΄ απόλαυσε 18 έτη και 4 μήνες εξουσίας και απεβίωσε κατά το 19ο έτος, 1ο μήνα της εποχής της Εμφάνισης (Peret), μεταξύ της 17ης και της 27ης ημέρας.

Το όνομα που έλαβε κατά την ενθρόνισή του Neferkare Setepenre σημαίνει "Ωραίο είναι το Κα (η ψυχή) τού Ρε, εκλεγμένος από τον Ρε". Πιστεύεται ότι ήταν γιος τού Μοντουερκοπσέφ, γιού τού Ραμσή Γ΄, καθώς η σύζυγος τού Μοντουερκοπσέφ, η κυρία Τακάτ, φέρει τον εξέχοντα τίτλο της βασιλομήτορος στις τοιχογραφίες τού τάφου ΚV10, τον οποίο σφετερίστηκε και ξαναχρησιμοποίησε στο τέλος της 20ης δυναστείας. Δεν είναι γνωστός κάποιος άλλος φαραώ της της 20ής δυναστείας να είχε μητέρα μητέρα με τον τίτλο αυτόν. Ο Ραμσής Θ΄ ήταν έτσι μάλλον εγγονός τού Ραμσή Γ΄.
Ραμσής Ι΄

Ο Ραμ(ε)σής Ι΄, αρχ. αιγυπτ. Rameses ή Ramses ήταν ο 9ος φαραώ της 20ής δυναστείας της Αιγύπτου, που βασίλευσε το διάστημα 1111-1107 π.Χ. Γεννήθηκε με το όνομα Αμονιρκεπεσέφ και με την ενθρόνιση έλαβε το πριν-το-όνομα επίθετο Κεπερμαατρέ, που σημαίνει "Η δικαιοσύνη τού Ρε παραμένει". 

Η διαδοχή του έγινε την 1 ημέρα τού Prt (πρώτου μήνα τού χειμώνα), ημέρα 27η. Το μεγαλύτερο έτος που αναφέρεται είναι το 3ο: "3ο έτος, 2ος μήνας της εποχής της Πλημμύρας, ημέρα 2η" και ίσως το "3ο έτος, 4ος μήνας".

Επειδή ο διάδοχός του Ραμσής ΙΑ΄ ανήλθε στον θρόνο τον 3ο μήνα της εποχής τού Θέρους, ημέρα 20ή, συμπεραίνουμε ότι ο Ραμσής Ι΄ θα πρέπει να έζησε και ένα 4ο έτος, που δεν έχει πιστοποιηθεί ακόμη. Η θεωρία -με βάση αστρονομικά στοιχεία- τού Ρίτσαρντ Πάρκερ, ότι ο Ραμσής Ι΄ ίσως βασίλευσε 9 έτη, έχει πια εγκαταλειφθεί. Όμοια, η απόδοση το 1860 ενός σχεδίου στις Θήβες σε ένα υποθετικό 8ο έτος βασιλείας του, δεν υποστηρίζεται πια.
Τέντι Οκερεαφόρ

Ο Τέντι Οκερεαφόρ (αγγλικά:"Teddy Okereafor", γενν. στις 11 Νοεμβρίου 1992) είναι Βρετανός επαγγελματίας καλαθοσφαιριστής, ο οποίος αγωνίζεται ως πόιντ γκαρντ για τον Ηρακλή.
Τζαμάλ Σούλερ

Ο Τζαμάλ Σούλερ (αγγλικά:"Jamal Shuler", γενν. στις 11 Ιανουαρίου 1986) είναι Αμερικανός επαγγελματίας καλαθοσφαιριστής, ο οποίος αγωνίζεται ως σούτινγκ γκαρντ για τον Άρη Θεσσαλονίκης.
Μιχάλης Καμπερίδης

Ο Μιχάλης Καμπερίδης (Αθήνα, 24 Απριλίου 1994) είναι Έλληνας επαγγελματίας καλαθοσφαιριστής, ο οποίος αγωνίζεται ως πάουερ φόργουορντ/σέντερ για τον Γ.Σ. Λάρισας.
Ντόρις Μπάατεν

Η Ντόρις Μπάατεν (ολλανδικά: "Doris Baaten", 12 Απριλίου 1956) είναι Ολλανδή ηθοποιός φωνής. Γεννημένη στο Μάαστριχτ, περισσότερο είναι γνωστή για τη συμμετοχή της στην ολλανδική μεταγλώττιση του "Sesame Street" ("Sesamstraat"). Εκτός από τη φωνητική ηθοποιία, έχει συμμετάσχει και σε διάφορες τηλεταινίες και τηλεοπτικές σειρές, όπως επίσης, συμμετοχές έχει και στο μουσικό θέατρο.
Μπραμ Μπαρτ

Ο Άμπραχαμ Γιοχάνες Αλούσιους Μαρία Μπαρτ (ολλανδικά: "Abraham Johannes Aloysius Maria Bart", 23 Απριλίου 1962 - 8 Απριλίου 2012), ή πιο απλά, Μπραμ Μπαρτ, ήταν Ολλανδός ηθοποιός τηλεόρασης και θεάτρου και κυρίως φωνής. Υπήρξε μεταγλωττιστής δεκάδων κινουμένων σχεδίων στην ολλανδική γλώσσα, όπως στο "Pokémon", το "Ratz" και το "Bob the Builder". Είχε, επίσης, συμμετάσχει και σε διάφορα διαφημιστικά σποτ. Απεβίωσε σε ηλικία 49 ετών, από καρκίνο του παγκρέατος.
Γιάννες Χόιβελμανς

Ο Γιάννες Χόιβελμανς ("Jannes Heuvelmans", γεννημένος 4 Απριλίου 2003), γνωστός ως Γιάννες (Jannes), είναι Ολλανδός τραγουδιστής και ηθοποιός. Το 2017, ως μέλος των "FOURCE", εκπροσώπησε την Ολλανδία στον Παιδικό Διαγωνισμό Τραγουδιού Eurovision 2017 στην Τιφλίδα της Γεωργίας.
Γκιουλέρ Ντουμάν

Η Γκιουλέρ Ντουμάν (γεν. 30 Ιουνίου 1967) είναι τουρκάλα τραγουδίστρια, τραγουδοποιός, συνθέτις, τηλεπαρουσιάστρια και δασκάλα μουσικής. Είναι κατά κύριο λόγο καλλιτέχνης λαϊκής μουσικής.
Λούπε Βέλες

Η Μαρία Γουαδαλούπε Βιγιαλόμπος Βέλες (ισπανικά: "María Guadalupe Villalobos Vélez", 18 Ιουλίου 1908 - 14 Δεκεμβρίου 1944), περισσότερο γνωστή με το καλλιτεχνικό της όνομα Λούπε Βέλες ("Lupe Vélez"), ήταν Μεξικανή ηθοποιός του θεάτρου και του κινηματογράφου, κωμκός, τραγουδίστρια και χορεύτρια. 

Η Βέλες ξεκίνησε να την ενασχόλησή της με το θέμα, στο Μεξικό, αρχικά ως ερμηνεύτρια βοντβίλ, περί των αρχών του 1920. Λίγο μετά μετακόμισε στις Ηνωμένες Πολιτείες, κάνοντας το ντεμπούτο της στον κινηματογράφο το 1927, σε μία μικρού μήκους ταινία. Γρήγορα όμως έλαβε και πρωταγωνιστικό ρόλο, ήδη στην ταινία του 1927, "The Gaucho" και, το 1928, στο "Lady of the Pavements". Η Βέλες ήταν μία από τις πρώτες Λατινοαμερικάνες ηθοποιούς που άπεκτησαν φήμη στις Ηνωμένες Πολιτείες. Κατά τη διάρκεια της δεκαετία του 1930, συνέχίσε να πρωταγωνιστεί σε επιτυχημένες ταινίες όπως το "Hot Pepper" (1933), το "Strictly Dynamite" (1934) και το "Hollywood Party" (1934). 

Η δημοτικότητά της εκτοξεύτηκε την επόμενη δεκαετία, του 40', ειδικά με την εμφάνισή της στης σειρά ταινιών "Mexican Spitfire". Παρόλα αυτά, όπως οι ρόλοι της έτσι κι αυτή, είχε πληθωρική προσωπικότητα και οι σχέσεις της έγιναν θέμα συζήτσης λόγω των κατεγιστικών τους τροπών. Τον Δεκέμβριο του 1944 αυτοκτονεί με υπερβολική δόση βαρβιτουρικών. Ο θάνατός της, όμως, συζητήθηκε και πολλές εικασίες υπήρξαν για αυτόν, ώσπου πλέον έχει αποκτήσει ύφος αστικού μύθου, για το πώς πραγματικά έγινε.
Dear Basketball

To Dear Basketball είναι μία αμερικανική ταινία κινουμένων σχεδίων μικρού μήκους, του 2017, σε σκηνοθεσία Γκλεν Κιν και σε σενάριο και αφήγηση Κόμπι Μπράιαντ, ενώ τη μουσική έγραψε ο Τζον Γουίλιαμς. Η ταινία είναι βασισμένη στο γράμμα που έγραψε ο Μπράιαντ, στο "The Players' Tribune", στις 29 Νοεμβρίου 2015, ανακοινώνοντας την απόσυρσή του από την ενεργό δράση.

Η διανομή της ταινάις έγινε διαδικτυακά από την go90. Ο τίτλος της ταινίας πάρθηκε από τον τίτλο του γράμματος του Μπράιαντ και το animation έγινε σε συνσυνεργασία των Granity Studios και Believe Entertainment Group. Το έργο, κέρδισε το Όσκαρ Καλύτερης Ταινίας Κινουμένων Σχεδίων Μικρού Μήκους, το 2017. Ο Μπράιαντ, έτσι, έγινε ο πρώτος επαγγελματίας αθλητής που λαμβάνει Όσκαρ, ενώ, ο Κιν, παλιός animator της Disney, το κερδίζει για πρώτη φορά.
Αμενεμοπέ

Ο Αμενεμοπέ , αρχ. αιγυπτ. Amenemope ήταν ο 4ος φαραώ της 21ης δυναστείας της Αιγύπτου. Με την ενθρόνισή του έλαβε το πριν-το-όνομα επίθετο Ουσερμαατρέ.
Η Σίρα και οι Πριγκίπισσες των Μαχητών

μικρογραφία|Το λογότυπο της σειράς
 Η Σίρα και οι Πριγκίπισσες των Μαχητών (She-Ra and the Princesses of Power) είναι μια αμερικανική διαδικτυακή τηλεοπτική σειρά κινουμένων σχεδίων που δημιουργήθηκε από τη Noelle Stevenson και παράγεται από τη DreamWorks Animation Television. Έκανε πρεμιέρα ως πρωτότυπη σειρά του Netflix στις 13 Νοεμβρίου 2018 και έχει πέντε σεζόν. Πρόκειται για reboot της σειράς του 1985, "She-Ra: Princess of Power" της Filmation. Η σειρά του 2018 αφηγείται την ιστορία μιας έφηβης, που ονομάζεται Αντόρα, η οποία αποκτά δυνάμεις που της επιτρέπουν να μεταμορφώνεται στην ηρωίδα "Σίρα". Με τις νέες της δυνάμεις, η Αντόρα οδηγεί μία ομάδα άλλων μαγικών πριγκιπισσών σε μία συμμαχία για να νικήσουν τον κακό Χόρντακ και τους Χορντ. 

"Η Σίρα και οι Πριγκίπισσες των Μαχητών" έλαβε πολύ καλή κριτική, με ιδιαίτερους επαίνους για το ποικίλο cast και την πολύπλοκη σχέση μεταξύ της Σίρα και της καλύτερης της φίλης, που έγινε ο μεγαλύτερος εχθρός της, Γάτρα. Το 2019, η σειρά ήταν υποψήφια για ένα βραβείο GLAAD Media Award στην κατηγορία «Outstanding Kids & Family Programming», καθώς και για ένα βραβείο Daytime Emmy Award κατά τη διάρκεια των 46ων βραβείων Daytime Emmy.
Κόλπος Ιερισσού

thumb|right|285px|Ο Κόλπος Ιερισσού όπως φαίνεται από την παραλια της Ιερισσού, με το ακρωτήριο Ελεύθερου στο βάθος και ακόμα μακρύτερα το όρος Παγγαίο.
Ο Κόλπος Ιερισσού, γνωστός και με την αρχαία ονομασία του ως Ακάνθιος Κόλπος, είναι θαλάσσιος κόλπος στο μέσο της ανατολικής ακτής της Χαλκιδικής, στο βόρειο Αιγαίο Πέλαγος, με άνοιγμα στα ανοικτά του Στρυμονικού κόλπου. Η αρχαία ονομασία του οφείλεται στην αρχαία πόλη Άκανθο, που ταυτίζεται σχεδόν (απόσταση 600 μέτρα) με τη σημερινή Ιερισσό.

Η Ιερισσός βρίσκεται στον μυχό του κόλπου, όπως και άλλοι οικισμοί: το Στρατώνι στο βόρειο άκρο του, η Νέα Ρόδα στο νότιο μέρος του μυχού και 4 ακόμα, πολύ μικρότεροι οικισμοί: το Λιμάνι πολύ κοντά στην Ιερισσό, η Κουμίτσα (ανατολικά της Νέας Ρόδας), τα Γαβράδια και το Κρυονέρι. Το στόμιο του Κόλπου Ιερισσού είναι καλά ορισμένο, ανάμεσα στα ακρωτήρια Ελεύθερο στα βορειοδυτικά και Αράπης ή Πλατύ στα νοτιοανατολικά, με άνοιγμα μεταξύ τους 11,2 χιλιόμετρα (6,1 ναυτικά μίλια). Στο στόμιο, πολύ κοντά στο Ελεύθερο, βρίσκεται η ακατοίκητη νησίδα Ελευθερόνησος. Το ακρωτήριο Αράπης αποτελεί και το βορειότερο σημείο της αυτοδιοίκητης περιοχής του Αγίου Όρους. Το μέγιστο βάθος του Κόλπου Ιερισσού είναι περίπου 80 μέτρα. Στη Νέα Ρόδα, που είναι το στενότερο σημείο του ισθμού του Αγίου Όρους, σώζονται ίχνη της «Διώρυγας του Ξέρξη».
Σιαμών

Ο Σιαμών, αρχ. αιγυπτ. Siamun ήταν ο 6ος φαραώ της 21ης δυναστείας της Αιγύπτου. Με την ενθρόνιση έλαβε το πριν-το-όνομα επίθετο Νετ(ζ)ερκεπερρέ-Σετεπεναμούν. Έκτισε εκτεταμένα, για έναν βασιλιά της 3ης Μεταβατικής Περιόδου, στην Κάτω Αίγυπτο και θεωρείται ως ένας από τους πιο ισχυρούς ηγεμόνες -έπειτα από τον Ψουσέννη Α΄- της 21ης δυναστείας. Το επίθετό του Νετ(ζ)ερκεπερρέ-Σετεπαναμούν σημαίνει "θεϊκός στις εκδηλώσεις τού Ρα, επιλεγμένος από τον Αμούν", ενώ το όνομά του Σιαμούν σημαίνει "γιος του Αμούν".
Παμί

Ο Παμί, αιγυπτ. Pami ήταν ένας φαραώ της 22ης δυναστείας της Αιγύπτου. Κατά την ενθρόνισή του έλαβε το πριν-το-όνομα επίθετο Ουσερμαατρέ Σετεπενρέ και βασίλευσε για 7 έτη. Το όνομά του Παμί σημαίνει "Γάτα", "αυτός που ανήκει στη Γάτα (Μπαστέτ)".
Τακελότ Α΄

Ο Τακελότ Α΄, αιγυπτ. Takelot ήταν ένας Λίβυος ηγεμόνας, που έγινε φαραώ κατά την 22η δυναστεία της Αιγύπτου.
Ραμσής ΙΑ΄

Ο Ραμ(ε)σής ΙΑ΄, αρχ. αιγυπτ. Rameses ή Ramses ήταν ο 10ος και τελευταίος φαραώ της 20ής δυναστείας της Αιγύπτου, τελευταίας δυναστείας του Νέου Βασιλείου. Κυβέρνησε την Αίγυπτο το διάστημα 1107-1078/77 π.Χ., δηλ. για 29 (μερικοί αιγυπτιολόγοι εκτιμούν για 30) έτη. Η τελευταία αναφορά σε αυτόν είναι το 28ο έτος της βασιλείας του: 10ο έτος της περιόδου "Επανάληψης των Γεννήσεων" (Αναγέννησης), αιγυπτ. Whm Mswt (Ουεχέμ Μεσούτ). Ο ερευνητής Ad Thijs προτείνει ότι ο Ραμσής ΙΑ΄ θα μπορούσε να είχε βασιλεύσει ακόμη και 33 έτη.

Γενικά πιστεύεται ότι εξουσίασε ως το 29ο έτος της βασιλείας του, καθώς ένα σχέδιο τοίχου καταγράφει ότι ο στρατηγός Πιανκ, ανώτερος ιερέας του Αμούν, επέστρεψε από τη Νουβία στις Θήβες στην 3η εποχή του Θέρους (Χαμηλής Στάθμης, Shemu), ημέρα 23η, δηλ. μόλις 3 ημέρες μετά από (αυτό που θεωρούμε ως) την έναρξη του 29ου έτους βασιλείας του Ραμσή ΙΑ΄. Γνωρίζουμε ότι ο Πιανκ εκστράτευσε στη Νουβία το 28ο έτος του Ραμσή ΙΑ΄ (το 10ο έτος της περιόδου Whm Mswt) και πως θα επέστρεφε το επόμενο έτος.
Σοσένκ Β΄

Ο Σοσένκ Β΄, αιγυπτ. Shoshenq ήταν ο 3ος φαραώ της 22ης δυναστείας της Αιγύπτου. Είναι ο μόνος βασιλιάς της δυναστείας αυτής, που ο τάφος του δεν συλήθηκε από τυμβωρύχους. Ο τάφος του βρέθηκε σε έναν προθάλαμο τού τάφου τού Ψουσέννη Α΄ στην Τάνιδα από τον Πιερ Μοντέ το 1939. Ο Μοντέ μετακίνησε το άνοιγμα του φερέτρου τού Σοσένκ Β΄ στις 20 Μαρτίου 1939 με την παρουσία του βασιλιά Φαρούκ της Αιγύπτου. Αποδείχθηκε ότι περιείχε πολλά -με πολύτιμους λίθους επιστρωμένα- βραχιόλια και περιδέραια, μαζί με ένα όμορφο γερακόμορφο αργυρό φέρετρο και ένα χρυσό νεκρικό προσωπείο, το οποίο είχε τοποθετηθεί επάνω στο πρόσωπο του νεκρού. Ο Μοντέ αργότερα ανακάλυψε τους άθικτους τάφους δύο φαραώ της 21ης δυναστείας, τού Ψουσέννη Α΄ και τού διαδόχου του Αμενεμοπέ, ένα έτος μετά, τον Φεβρουάριο και τον Απρίλιο τού 1940 αντίστοιχα. Κατά την ενθρόνισή του ο Σοσένκ Β΄ έλαβε το πριν-το-όνομα επίθετο Εκακεπερρέ Σετεπενρέ, που σημαίνει η "εκδήλωση τού Ρα κυβερνά, ο επιλεγμένος τού Ρα".
Σοσένκ Δ΄

Ο Σοσένκ Δ΄ ήταν φαραώ της 22ης δυναστείας της Αιγύπτου και κυβέρνησε το διάστημα μεταξύ των βασιλειών των Σοσένκ Γ΄ και Παρμί. Κατά την ενθρόνισή του έλαβε το πριν-το-όνομα επίθετο Εντζκεπερρέ Σετεπενρέ. Το 1986 ο Ντέιβιντ Ρολ πρότεινε ότι υπάρχουν δύο βασιλείς Σοσένκ, που φέρουν το επίθετο Εντζκεπερρέ: i) ο γνωστός ιδρυτής της δυναστείας Σοσένκ Α΄ και ii) ο φαραώ στο άλλο μισό της δυναστείας, που ο Ρολ τον ονόμασε Σοσένκ Β΄. Αυτό τού το είχε προτείνει ο Πιέτερ Γκερτ φαν ντερ Φέεν το 1984. Ακολουθώντας την πρόταση τού Ρολ, ο βρετανός αιγυπτιολόγος Έινταν Ντόντσον υποστήριξε την ύπαρξη τού νέου βασιλιά, δείχνοντας ότι ο πρώτος Σοσένκ έφερε απλά επίθετα στον τίτλο του, ενώ τού δεύτερου τα επίθετα ήταν πιο σύνθετα.
Στελιάνο Φίλιπ

Ο Στελιάνο Φίλιπ ("Steliano Filip", γενν. στις 15 Μαΐου 1994) είναι Ρουμάνος επαγγελματίας ποδοσφαιριστής, ο οποίος αγωνίζεται ως αριστερός πλάγιος αμυντικός για την ΑΕ Λάρισας.
Τακελότ Β΄

O Τακελότ Β΄ ήταν φαραώ της 23ης δυναστείας της Αιγύπτου. Κατά την ενθρόνισή του έλαβε το πριν-το-όνομα επίθετο Εντζκεπερρέ Σετεπενρέ. Απεκαλείτο Σι-Εσέ, "της Ίσιδας γιος". Ταυτίζεται με τον ανώτερο ιερέα τού Άμωνα Τακελότ F, γιο τού ανώτερου ιερέα του Άμωνα Νιμλότ C στις Θήβες και εγγονό τού βασιλιά Οσορκόν Β΄, σύμφωνα με τις τελευταίες ακαδημαϊκές έρευνες. Βασισμένοι σε δύο σεληνιακές ημερομηνίες που ανήκουν στον Τακελότ Β΄, αυτός ο φαραώ της Άνω Αιγύπτου πιστεύεται τώρα, ότι είχε ανέλθει στον θρόνο μίας διαιρεμένης Αιγύπτου το 845 ή το 834 π.Χ. Οι περισσότεροι Αιγυπτιολόγοι σήμερα, όπως οι Έινταν Ντόντσον, Γκέραρντ Μπρέκμαν, Γύργκεν φον Μπέκερατ, Μ. Α. Λέιχυ και Καρλ Γιάνσεν-Γουίνκελν αποδέχονται επίσης την υπόθεση τού Ντέιβιντ Άστον ότι ο σοσένκ Γ΄ ήταν ο πραγματικός διάδοχος τού Οσορκόν Β΄ στην Τάνιδα, παρά ο Τακελότ Β΄. Όπως ο Έινταν Ντόντσον και ο Ντάιαν Χίλτον έγραψαν στο περιεκτικό βιβλίο για τις βασιλικές οικογένειες της Αιγύπτου, "ο Τακελότ Β΄ είναι πιθανό να ταυτίζεται με τον ανώτερο ιερέα Τακελότ F, που αναφέρεται στις επιγραφές τού Καρνάκ ότι ήταν γιος τού Νιμλότ C και τού οποίου το πιθανό διάστημα υπηρεσίας βρίσκεται καθαρά λίγο πριν την εμφάνιση τού Τακελότ Β΄".
AlloCine

Το AlloCine (αγγλικά: ScreenRush ) είναι μια εταιρεία που παρέχει πληροφορίες για τον Γαλλικό κινηματογράφο, κυρίως με επίκεντρο την προώθηση καινοτομίας με πληροφορίες DVD, Blu-ray και VOD. Η επιχείρηση ιδρύθηκε ως τηλεφωνική και στη συνέχεια έγινε διαδικτυακός ιστότοπος, ο οποίος προσφέρει επαρκείς πληροφορίες με γρήγορη πρόσβαση και καλύπτει όλες τις ταινίες που έχουν διανεμηθεί στη Γαλλία. Από το 2005 άρχισε να καλύπτει και τηλεοπτικές σειρές.

Εκτός από την προσφορά μιας βάσης δεδομένων για όλες τις ταινίες που κυκλοφορούν στη Γαλλία, το Allociné προσφέρει στους χρήστες του Διαδικτύου την ευκαιρία να εγγραφούν στον ιστότοπο, επιτρέποντάς τους να δημοσιεύσουν στα φόρουμ της επιλογής τους και να κάνουν κριτική στις ταινίες μέσω των προσωπικών τους αναθεωρήσεων. Τα blog φιλοξενούνται εκεί, επωφελούμενα από την εσωτερική βάση δεδομένων, όπου κάθε ταινία, ηθοποιός και σκηνοθέτης έχει το δικό του φόρουμ που ο καθένας χρήστης είναι ελεύθερος να γράψει την κριτική του. Τον Σεπτέμβριο του 2008, τα φόρουμ τους περιείχαν σχεδόν 12.000.000 μηνύματα σε περίπου 284.000 blogs.
Μιρέιγ Ματιέ

Η Μιρέιγ Ματιέ ("Mireille Mathieu", γενν. 22 Ιουλίου 1946) είναι Γαλλίδα τραγουδίστρια του ελαφρού τραγουδιού. Στη σταδιοδρομία της έχει ηχογραφήσει περισσότερα από 1.200 τραγούδια σε ένδεκα διαφορετικές γλώσσες, και περισσότεροι από 150 εκατομμύρια δίσκοι άλμπουμ με τραγούδια της έχουν πωληθεί παγκοσμίως.
Μπουλ τερριέ

δεξιά|μικρογραφία|Μια εικόνα ενός τυπικού μπουλ τερριέ το οποίο έχει τριγωνικά μάτια, γερό και πολύ μυώδες σώμαΤο Μπουλ τερριέ είναι φυλή σκύλου, η οποία ανήκει στην οικογένεια των φυλών τεριέ. Υπάρχει επίσης μια μικρότερη έκδοση αυτής της φυλής, επισήμως γνωστή ως μινιατούρα μπουλ τερριέ. Η φυλή δημιουργήθηκε τον 19ο αιώνα.
Άννα Ώτσεργιελμ

Η Άννα Ώτσεργιελμ ("Anna Åkerhielm" ή Åkerhjelm), γεννημένη ως Άννα Αγρικονία ("Anna Agriconia", 1642 – 11 Φεβρουαρίου 1698), ήταν Σουηδή συγγραφέας και περιηγήτρια, αναφερόμενη και ως φιλόλογος. Υπήρξε η πρώτη γυναίκα στην ιστορία της Σουηδίας στην οποία απονεμήθηκε τίτλος ευγενείας εξαιτίας των δικών της πεπραγμένων (1691). Οι αναμνήσεις της από την καταστροφή του Παρθενώνα από τον Μοροζίνη περιλαμβάνονται στο ημερολόγιό της.
Siri

Siri (προφ. ) ονομάζεται ένας εικονικός βοηθός που αποτελεί μέρος των λειτουργικών συστημάτων iOS, iPadOS, watchOS, macOS και tvOS της Apple Inc. Ο βοηθός χρησιμοποιεί φωνητικά ερωτήματα και διεπαφή χρήστη φυσικής γλώσσας για να απαντά σε ερωτήσεις, να κάνει συστάσεις και να εκτελεί ενέργειες μεταβιβάζοντας αιτήματα σε ένα σύνολο διαδικτυακών υπηρεσιών. Το λογισμικό προσαρμόζεται στις προσωπικές γλωσσικές συνήθειες, τις αναζητήσεις και τις προτιμήσεις των χρηστών, με τη συνεχή χρήση. Τα λαμβάνοντα αποτελέσματα εξατομικεύονται εάν ο χρήστης έχει συνδεθεί στο iCloud. H Siri μπορεί να ενεργοποιηθεί πατώντας το κουμπί κεντρικής οθόνης ή το κουμπί Siri αλλιώς λέγοντας Hey Siri (το Hey Siri πρέπει να έχει ενεργοποιηθεί και ρυθμιστεί).
Ολίβιερ Χάνλαν

Ο Ολίβιερ Χάνλαν ("Olivier Hanlan", γενν. στις 15 Φεβρουαρίου 1993) είναι Καναδός επαγγελματίας καλαθοσφαιριστής, ο οποίος αγωνίζεται ως πόιντ γκαρντ/σούτινγκ γκαρντ για τον Ηρακλή.
Χουβεντούδ Αστουριάνα

Η Χουβεντούδ Αστουριάνα (ισπανικά: "Juventud Asturiana") ήταν κουβανικός ποδοσφαιρικός σύλλογος με έδρα την Αβάνα.
Μαργκρέτε Βεστάγκερ

Η Μαργκρέτε Βεστάγκερ είναι Δανή πολιτικός, μέλος του Κοινωνικού Φιλελεύθερου Κόμματος, Εκτελεστική Αντιπρόεδρος της Ευρωπαϊκής Επιτροπής με ρόλο "Ευρώπη έτοιμη για την Ψηφιακή Εποχή" (2019-2024) και πρώην Επίτροπος Ανταγωνισμού (2014-2019).
Λυκούργος Κόκκορης

Ο Λυκούργος Κόκκορης (1878–1937) ήταν Έλληνας οδοντίατρος. Ήταν ο πρώτος καθηγητής οδοντιατρικής στην Ελλάδα. Επρόκειτο για σημαντική αν και αμφιλεγόμενη προσωπικότητα στον κλάδο του.
Αρένα ροκ

Το Αρένα ροκ είναι είδος ροκ μουσικής το οποίο δημιουργήθηκε στα μέσα της δεκαετίας του 1970. Καθώς τα συγκροτήματα χαρντ ροκ και αυτά που έπαιζαν ένα χαλαρότερο αλλά έντονο είδος ποπ ροκ έγιναν πιο δημοφιλή, τα συγκροτήματα άρχιζαν να δημιουργούν υλικό το οποίο προοριζόταν εκ φύσεως για ένα μεγάλο κοινό. Η αρένα ροκ αναπτύχθηκε από τη χρήση πιο εμπορικά προσανατολισμένων και φιλικών προς το ραδιόφωνο ήχους. Η μουσική της αρένα ροκ περιέχει ισχυρή έμφαση στην μελωδία και συχνά έχει υμνικές χορωδίες. Άλλα κύρια χαρακτηριστικά είναι εφέ κιθάρας και χρήση πληκτρολογίου.
Ουλρίκε Μπράντστορπ

Η Ουλρίκε Μπράντστορπ (Ulrikke Brandstorp, γεννημένη στις 13 Ιουλίου 1995), γνωστή με το καλλιτεχνικό Ulrikke, είναι νορβηγή τραγουδίστρια. Συμμετείχε στη νορβηγική έκδοση του "Idol" το 2013 και στο "Stjernekampen" του NRK το 2018. Θα εκπροσωπήσει τη Νορβηγία στο διαγωνισμό τραγουδιού της Eurovision 2020 στο Ρότερνταμ της Ολλανδίας, μετά τη νίκη της στο "Melodi Grand Prix 2020" με το τραγούδι "Attention".

Το 2019, έπαιξε το ρόλο της Liesl στο "Sound of Music" στο Folketeateret του Όσλο.
Κύπελλο ΑΟΚΝΕΛ

Το Κύπελλο ΑΟΚΝΕΛ αποτελεί ποδοσφαιρική τοπική διοργάνωση κυπέλλου στην επαρχία Λεμεσού της Κύπρου. Διοργανώνεται από την Αθλητική Ομοσπονδία Κέντρων Νεότητας Λεμεσού (ΑΟΚΝΕΛ) απο το 1977. Στη διοργάνωση συμμετέχουν οι ομάδες από το Πρωτάθλημα ΑΟΚΝΕΛ.

Η κυπελλούχος ομάδα αποκτά το δικαίωμα συμμετοχής στο Κύπελλο ΣΤΟΚ.
Στέλλα Γιαμπουρά

Η Στέλλα Γιαμπουρά (Αθήνα, 27 Ιανουαρίου 1981 είναι Ελληνίδα ηθοποιός, μοντέλο και παρουσιάστρια.
Αθηνά Μανουκιάν

Η Αθηνά Μανουκιάν (Αρμένικα: Աթենա Մանուկեան; γεννημένη 22 Μαΐου 1994) είναι Ελληνο-Αρμένισσα τραγουδίστρια και τραγουδοποιός. Θα εκπροσωπoύσε την Αρμενία στο Διαγωνισμό Τραγουδιού της Eurovision 2020 με το τραγούδι "Chains on You", όμως ο διαγωνισμός αναβλήθηκε για το 2021, λόγω της πανδημίας COVID-19.
Internet Broadway Database

Η Internet Broadway Database (IBDB) είναι μια ηλεκτρονική βάση δεδομένων των παραγωγών των θεάτρων του Μπρόντγουεϊ και των συντελεστών τους. Η βάση σχεδιάστηκε και δημιουργήθηκε από την Karen Hauser το 1996 και λειτουργεί από το Τμήμα Έρευνας του The Broadway League, μιας εμπορικής ένωσης για την εμπορική θεατρική κοινότητα της Βόρειας Αμερικής.
 Ο ιστότοπος διαθέτει επίσης μια αντίστοιχη εφαρμογή τόσο για το IOS όσο και για το Android.
Ελ Έουλμα

Το Ελ Έουλμα () είναι πόλη στην επαρχία Σετίφ της Αλγερίας. Βρίσκεται 210 χιλιόμ. ανατολικά από την πρωτεύουσα της χώρας, το Αλγέρι. Σύμφωνα με την απογραφή του 2008 έχει 155.038 κατοίκους, από 120.068 το 1998, σημειώνοντας ετήσια αύξηση 2,64%.
Λεωνίδας Παλαιολόγος

Ο Λεωνίδας Παλαιολόγος (1921-1967) ήταν Έλληνας στρατιωτικός και νομάρχης για μερικούς μήνες, το 1967.
Παναγής Τσούτσουρας

Ο Παναγής Τσούτσουρας (1897 - 1967) του Ισιδώρου, ήταν Έλληνας δικηγόρος και πολιτικός.
Εμίλ Ντυκλώ

Ο Εμίλ Ντυκλώ ("Émile Duclaux", 24 Ιουνίου 1840 – 2 Μαΐου 1904) ήταν Γάλλος βιολόγος-μικροβιολόγος και χημικός.

Ο Ντυκλώ γεννήθηκε στο Ωριγιάκ και σπούδασε στο Κολέγιο του Ωριγιάκ, στο Λύκειο του Αγίου Λουδοβίκου των Παρισίων και στην École Normale Supérieure. Το 1862 άρχισε να εργάζεται ως βοηθός στο εργαστήριο του Λουί Παστέρ. Κατά τη διάρκεια της σταδιοδρομίας του δίδαξε στην Τουρ (1865), στο Κλερμόν-Φεράν (1866), στη Λυών (από το 1873) και στο Παρίσι (από το 1878). Στο Παρίσι ήταν καθηγητής της μετεωρολογίας στο Ινστιτούτο της Αγρονομίας. Σε μεγάλο μέρος της σταδιοδρομίας του, ωστόσο, συνδέθηκε με το έργο του Παστέρ.

Το 1888 εκλέχθηκε μέλος της γαλλικής Ακαδημίας Επιστημών και το 1894 έγινε μέλος της Εθνικής Ακαδημίας Ιατρικής).

Το έργο του Ντυκλώ εντοπίζεται κυρίως στα πεδία της χημείας, της βακτηριολογίας, της υγιεινής και της γεωπονίας. Ο Ντυκλώ είναι ο «πατέρας», μαζί με τον Μπούχνερ, της συνήθειας να ονομάζονται τα ένζυμα με την κατάληξη «-αση» ("-ase"), προστιθέμενη στο όνομα της ουσίας-υποστρώματος του ενζύμου. Με τον Παστέρ συνεργάσθηκε στη μελέτη των ασθενειών του μεταξοσκώληκα και στα περίφημα πειράματα που κατέρριψαν τη θεωρία της αυτόματης γένεσης. Τη δεκαετία του 1870 ο Ντυκλώ εκπόνησε μελέτες για τη φυλλοξήρα, έντομο που κατέστρεφε τα αμπέλια της Γαλλίας. Επίσης ερεύνησε τη χημική σύσταση του γάλακτος και βιοχημικά θέματα στην οινοποιία και τη ζυθοποιία.

Το 1887 ο Ντυκλώ άρχισε την έκδοση των "Χρονικών του Ινστιτούτου Παστέρ", με τους Σαμπερλάν, Γκρανσέ, Νοκάρ και Ρου (1853–1933) να είναι μέλη της πρώτης συντακτικής επιτροπής. Μετά τον θάνατο του Παστέρ το 1895 ο Ντυκλώ έγινε διευθυντής του Ινστιτούτου Παστέρ, με τους Ρου και Σαμπερλάν στη θέση των υποδιευθυντών.

Ο Ντυκλώ συνέγραψε αρκετά βιβλία, όπως μια πραγματεία μικροβιολογίας ("Traité de microbiologie"), τα έργα "L'hygiène sociale" και "Ferments et maladies", καθώς και μία βιογραφία του Παστέρ με τίτλο "Pasteur, histoire d'un esprit".

Ο Ντυκλώ αναμίχθηκε και στην πολιτική και υπήρξε δημοσίως υποστηρικτής του Αλφρέντ Ντρέιφους όταν αυτός κατηγορήθηκε αδίκως για προδοσία, μάλιστα συνέγραψε και σχετικό βιβλίο ("Avant le procès - l'Affaire Dreyfus", 1898). Η δεύτερη σύζυγος του Ντυκλώ, η Agnes Mary Frances Duclaux, το γένος Robinson (1857-1944), ήταν γνωστή συγγραφέας, ενώ ο γιος του, ο Ζακ Εζέν (Jacques Eugène Duclaux, 1877-1978), έγινε χημικός και βιολόγος, επίσης μέλος της γαλλικής Ακαδημίας Επιστημών.
Χρήστος Ποθητάκης

Ο Χρήστος Ποθητάκης (1891-1967) ήταν Έλληνας πολιτικός, ο οποίος υπηρέτησε ως βουλευτής στην εκλογική περιφέρεια Εύβοιας.
Ντουάιτ Μπάικς

Ο Ντουάιτ Μπάικς (αγγλικά:"Dwight Buycks", γενν. στις 6 Μαρτίου 1989) είναι Αμερικανός επαγγελματίας καλαθοσφαιριστής, ο οποίος αγωνίζεται ως πόιντ γκαρντ/σούτινγκ γκαρντ για τον Ολυμπιακό.
Ακατενάνγο

Το Ακατενάνγο ("Acatenango") είναι ηφαίστειο στη Γουατεμάλα, κοντά στην πόλη Αντίγουα. Το Ακατενάνγο έχει δύο κορυφές, την Πίκο Μαγιόρ, με υψόμετρο 3.976 μέτρα, και τη Γιεποκάπα (υψόμετρο 3.880 μέτρα). Η δεύτερη είναι γνωστή και ως «Τρες Ερμάνας» (= «Τρεις αδελφές»). Το Ακατενάνγκο βρίσκεται κοντά στο ηφαίστειο Βολκάν ντε Φουέγο και σχηματίζουν το σύμπλεγμα ηφαιστείων «Λα Ορκουέτα».
Ιρίνα Μπάεβα

Η Ιρίνα Μπάεβα ("Irina Vitalevna Baeva", Ρωσικά:"Ирина Витальевна Баева", 25 Οκτωβρίου 1992 -) είναι Ρωσίδα ηθοποιός και μοντέλο. 

Σπούδασε ισπανικά και έμαθε να τα μιλάει βλέποντας μεξικάνικες τηλενουβέλες. Σπούδασε επίσης Δημοσιογραφία και Δημοσίων Σχέσεων στο Κρατικό Πανεπιστήμιο της Μόσχας, αλλά άφησε τις σπουδές της για να εγκατασταθεί στην Πόλη του Μεξικού.

Το 2012, σπουδές στο Κέντρο Καλλιτεχνικής Εκπαίδευσης της Televisa. Το ντεμπούτο της στην μικρή οθόνη ήταν το έκανε στην τηλενουβέλα "Muchacha italiana viene a casarse". Το 2018 παρουσίασε το μεξικάνικο αθλητικό πρόγραμμα "La Jugada del Mundial".
Ρουνταμούν

Ο Ρουνταμούν ήταν ο τελευταίος φαραώ της 23ης δυναστείας της Αιγύπτου. Με την ενθρόνισή του έλαβε το πριν-το-όνομα επίθετο Ουσερμαατρέ Σετεπεναμούν· επίσης το επίθετο Μερυαμούν, αφήνοντας τα Σι-Εσέ (της Ίσιδας γιος) και Νετζέρ-Εκαουασέτ επίθετα τού πατέρα του και τού αδελφού του.
Μαρίτσα Μπουσταμάντε

Η Μαρίτσα Μπουσταμάντε ("Maritza Bustamante Abidar", 29 Σεπτεμβρίου 1980 -) είναι Βενεζουελανή ηθοποιός, μοντέλο και χορεύτρια. 

Εμφανίστηκε στην τηλεόραση το 2000 στην τηλενουβέλα "Más que amor...frenesí". Έγινε ευρέως γνωστή από την τηλενουβέλα "Ángel rebelde".

Είναι παντρεμένη με τον Αμερικανό τραγουδιστή Μαξ Πισολάντε και μαζί έχουν αποκτήσει ένα γιο, τον Σαντιάγο.
Πωλ Μωριά

Ο Πωλ Ζυλιέν Αντρέ Μωριά (γαλλικά: "Paul Julien André Mauriat", 4 Μαρτίου 1925 – 3 Νοεμβρίου 2006) ήταν Γάλλος διευθυντής ορχήστρας, ιδρυτής της «Γκραν Ορκέστρ ντε Πωλ Μωριά» ("Le Grand Orchestre de Paul Mauriat" = «Η Μεγάλη Ορχήστρα του Πωλ Μωριά»), που διέπρεψε στον τομέα της ελαφράς μουσικής. Γνωστή είναι η παραλλαγή του στο τραγούδι του Αντρέ Ποπ «L'Amour est bleu» («Η αγάπη είναι μπλε»), που έμεινε στο νο. 1 για 5 εβδομάδες στον αμερικανικό κατάλογο των σινγκλ το 1968 (1 εκατομμύριο πωλήσεις), όπως και η ενορχήστρωσή του στο τραγούδι «El Bimbo».